Case ID: 1051759
Sentence 1: İşin halları: Məhkəmənin hökmü ilə Məhkum Azərbaycan Respublikası Cinayət Məcəlləsinin 2631.3 və 264-cü maddələri ilə təqsirli bilinib məhkum edilmişdir ona görə ki, o, xx xxxxxxx 2017-ci il tarixdə saat 19 radələrində Cəbrayıl rayonundan olan məcburi köçkünlərin məskunlaşması üçün inşa edilmiş, Biləsuvar rayonu 10 saylı qəsəbə ərazisində, 254 saylı yaşayış evinin yaxınlığında şosse yolda nəqliyyat vasitəsini idarə etmək hüququ olmadan idarə etdiyi "Belarus MTZ 1221" markalı, 90-K-148 dövlət nömrə nişanlı traktorla Biləsuvar rayonu 11 saylı qəsəbə istiqamətində hərəkətdə olarkən "Yol hərəkəti haqqında" Azərbaycan Respublikası Qanununun 36-cı maddəsinin 1-ci hissəsinin 3-cü bəndinin və 37-ci maddəsinin 4-cü hissəsinin tələblərini pozaraq, yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka zərər vurmamalı olduğu halda, buna əməl etməməklə öz hərəkətlərini davam etdirərkən şosse yolun sağ kənarı ilə eyni istiqamətdə hərəkət edən piyada, 10 saylı qəsəbədə, 265 saylı evdə yaşayan X6 ehtiyatsızlıqdan vuraraq ona açıq kəllə-beyin travması, alın nahiyəsinin əzilmiş yarası, alın sümüyünün kəllə əsası sümüklərinə keçən xətti və qəlpəli sınıqları, baş beyinin toxumasının əzilməsi, beyin qişa və mədəciklərinə qansızma, burun sümük-qığırdağının fraqmentləri yerini dəyişmiş qapalı qəlpəli sınıqları, alt və üst çənə sümüklərinin fraqmentləri yerini dəyişmiş açıq və qapalı qəlpəli sınıqları, alt dodağın əzilmiş yarası, sol baldır sümüklərinin aşağı üçdə birinin fraqmentləri yerini dəyişmiş açıq, qəlpəli sınıqları, bədən səthinin çoxsaylı sıyrıqları, daxili üzvlərin venoz azqanlığı ilə nəticələnən və insan həyatı üçün təhlükəli olan sağlamlığa ağır zərər vurmaya aid edilən kəllə tağı və kəllə əsası sümüklərinin açıq, qəlpəli sınığı, baş beyin toxumasının əzilməsi, beyin qişa və mədəciklərinə qansızma kimi xəsarətlər yetirməklə sonuncunun ölümünə səbəb olan yol-nəqliyyat hadisəsi törətmiş və həmin yol-nəqliyyat hadisəsi yerindən qaçmışdır.